LAOAG CITY - Im-imbestigaren iti agdama ti Philippine National Police ti Sarrat, Ilocos Norte ti maysa a baro kalpasan nga inpakita na ti mabagbagi na iti sumagmamano a babbai iti Brgy. 22 iti nasao nga ili.
Nabigbig ti suspek a ni Michael Palacio, 24, baro, taga Cagayan ngem agdama nga agnaed iti Brgy. Loing iti ili ti Piddig.
Segun ti palawag dagiti nagreklamo nga uppat nga babbai iti kuwerpo ti pulisya, napasamak ti insidente idi limmabas da iti igid ti waig nga paglablabaan ti suspek.
Nakigtot laengen dagiti biktima idi kellaat nga ipakita kadakuada ti suspek ti mabagbagi na.
Gapu iti daytoy ket nagtataray dagiti nasao a babbai no sadino a tallo kadakuada ti babbalasang ken maysa ti addan asawa na ket nagsuplong da iti kameng ti Barangay Peacekeeping Action Team (BPAT) iti nasao a barangay.
Dagus a nagturong ti kameng ti BPAT iti suspek ken dagus na met nga inyendorsar iti PNP Sarrat tapno maimbestigar.
Saan met a masigurado no ti suspek ket nabartek idi inpakita na ti mabagbagi na kadagiti nasao a babbai.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn